Raj Gat

Raj Gat aŭ Raj Ghat estas memormonumento dediĉita al Mahatma Gandhi en Delhio, Barato. Origine ĝi estis la nomo de historia ghat (ŝtupardeklivo aŭ monumento) de Malnova Delhio (Shahjahanabad). Proksime, kaj oriente de Daryaganj estis la pordego Raj Ghat Gate de la enmurega urbo, malferma al Raj Ghat en la okcidenta bordo de la rivero Jamuno. Poste ankaŭ la memormonumenta areo estis nomita Raj ghat. Ĝi estas platformo de nigra marmoro kiu markas la lokon de la kremacio de Mahatma Gandhi, Antyeshti (Antim Sanskar) la 31an de januaro 1948, unu tagon post lia murdatenco. Ĝi estas malferma subĉiele dum ĉiama flamo brulas en unu pinto. Situa ĉe la Ringovojo de Delhi ("Ring Road"), oficiale konata kiel Mahatma Gandhi Road, ŝtona pado flankigita de gazono kondukas al enmurigita fermaĵo kiu estas hejmo de la memormonumento. La monumento al Gandhi (aŭ Samādhi) portas la surskribon (nagarie: हे ! राम aŭ, Hé Rama), kiun oni povas traduki per "Ho Dio". Oni konsideras tiujn, la lastaj vortoj de Gandhi, kvankam iuj kontestas tion. Notoj Eksteraj ligiloj 28.640550 °N, 77.249433 °O﻿ / 28.640550; 77.249433 (mapo) Oficiala turisma retejo